Vrydag, 03 Oktober 2014 22:06
Nelus Niemandt het Piet Strauss opgevolg as moderator van die NG Kerk vanaf 2011 tot Oktober 2015. Daarna het Nelis Janse van Rensburg vir Nelus Niemandt opgevolg.
Nelus se teologie is baie verdag. Hy is oor die algemeen redelik versigtig om sy siening ruiterlik te erken en dit opsigself sê reeds baie van wat hy glo. Op 1 Julie 2015 het hy egter baie duidelik verklaar dat hy pro homoseksualiteit is. Nog 'n leidraad van dit wat hy glo is sy vriendskap met ontluikendes soos Brian Mclaren en Rob Bell.
Hy is baie traag om hom uit te spreek oor Jesus se opstanding. In 'n Facebookdebat (kyk Wie val wie aan) sê Nelus dat die opstanding uiters belangrik is, maar toe hy gevra word of hy vir Ferdie Mulder is of Julian Müller, toe vra hy hoekom hy moet kies tussen hulle. In 'n persoonlike e-pos het Ferdie egter gesê dat Nelus hom in 2005 tydens die opstandingsdebakel sterk by Julian Müller en Jurie le Roux geskaar het teen Ferdie.
Uit 'n radio-onderhoud met Evert Buurman op www.uitsaaines.co.za, is dit duidelik dat Nelus Niemandt nie glo dat die duiwel 'n persoon is nie (kyk Nelus Niemandt oor die bose en seks voor die huwelik). Dit het reuse teologiese gevolge.
Tydens die Hoëveld Sinode het ds Louis Scheepers gesê dat toe hy 'n teologiese student was, Nelus gesê het dat Christene en die Moslems dieselfde God aanbid en ook dat Nelus hom nie wou antwoord toe hy hom gevra het of Jesus werklik opgestaan het nie.
Dr Wynand Louw het vir Nelus eenvoudige vrae gevra wat hy nie wou antwoord nie. Daarop het Wynand 'n ope brief aan Nelus gerig om openlik te verklaar wat hy glo. Nelus het daarop 'n elle lange antwoord geskryf oor die sogenaamde leuens wat oor hom versprei word, maar steeds antwoord hy nie Wynand se eenvoudige vrae nie. (Kyk Moderator ontmasker "aanstootlike leuens" - prof Nelus se brief.)
Ds Louis Scheepers het die volgende opmerking gemaak nav Wynand se artikel Antwoord op Prof Nelus Niemandt se artikel in Kerkbode 16/03/2012:
Wynand, ek ondersteun jou ope brief, en sal ook graag die antwoorde op hierdie vrae wil sien! Toe ek die antwoord van Prof Nelus Niemandt lees, was dit soos dejavu. Dit is altyd dieselfde antwoorde oor en oor. Ons "behoudendes" gun nie vir hulle 'n plek nie, en probeer hulle swartsmeer.
Ek kry ook skaam om te sê dat ek deel is van die NG Kerk, na besluite soos die oor die duiwel se bestaan! Dit is plein kettery! Dit is tyd dat ons kerk se leierskap verantwoording doen, en ophou wegkruip agter die leuen dat behoudende teoloë hulle probeer swartsmeer. Ek is bereid om my geloof eerlik en opreg voor die hele wêreld te bely, en sal dit doen selfs al sal dit tot die dood lei! As ek bereid is om dit te doen, behoort ons kerkleierskap dit ook te doen!
Hier volg nog 'n paar artikels oor Nelus:
Nelus Niemandt praat met Marida Fitzpatrick: Hy het vrede, ook oor Belhar
10 vrae aan Nelus Niemandt
Nelus Niemandt verklaar eenheid belangriker as die waarheid
Kerkdebat: Die waarde van liefde vir ander mense
Nuwe bedeling en nuwe lewe (2012-04-16)(met kommentaar)
Moderator besing NG "suksesse", maar oor heelwat besware swyg hy
Niemandt se aanvallende reaksie en latere verskoning
Wie val wie aan? (onder andere: Nelus is baie vaag oor Jesus se opstanding)
Moderator ontmasker "aanstootlike leuens" (Nelus se poging om Wynand Louw te antwoord wat hom oor sy geloofsoortuiging uitgevra het.)
Dwaling of verdagmaking in die NG Kerk
Ope brief aan Prof Nelus Niemandt, gepos op Facebook 12/02/2012 (Wynand Louw)
Nuwe Drome vir Nuwe Werklikhede - Nelus Niemandt
Almal wil pelgrims wees - Nelus Niemandt (2009-08-31): Dit is hier duidelik dat hy nie 'n aanhanger van Angus Buchan is nie. Hy verwys egter baie positief na Leonard Sweet, 'n ontluikende.